|  |  |
| --- | --- |
|    | **Šį biografinį straipsnį reikėtų sutvarkyti pagal Vikipedijos standartus.**Jei galite, prašome sutvarkyti šį straipsnį. Tik tada bus galima ištrinti šį pranešimą.Priežastys, dėl kurių straipsnis laikomas nesutvarkytu, aiškinamos straipsnyje Nesutvarkyti straipsniai.  |


| **Elena Balsiukaitė-Brazdžiūnienė** |
| --- |
| Gimė | 1958 m. kovo 4 d. (66 metai)Kaunas, Sovietų Sąjunga |
| Tautybė | lietuvė |
| Tėvas | Pranas Balsiukas |
| Motina | Elena Kaktaitė-Balsiukienė |
| Sutuoktinis (-ė) | Arvydas Brazdžiūnas-Dusė |
| Vaikai | Kazimieras Brazdžiūnas, Pranciškus Brazdžiūnas |
|  |
| Veikla | dailė |
| Sritis | meno pedagogika |
| Organizacijos | Kauno A. Martinaičio dailės mokykla |
| Pareigos | direktoriaus pavaduotoja, mokytoja |
|  |
| Alma mater | LSSR valstybinis dailės institutas, S. Žuko taikomosios dailės technikumas |

**Elena Balsiukaitė-Brazdžiūnienė** (g. 1958 m. kovo 4 d. Kaune) – Lietuvos tapytoja ir pedagogė iš Vilijampolės Kaune.

Biografija
----------

1958 gimė Žaliakalnyje, bet netrukus finansininkas Pranas Balsiukas ir provizorė Elena Kaktaitė Balsiukienė su dukra Elena ir sūnumi Rimantu persikraustė gyventi į Vilijampolę.

1965–1974 mokėsi Kauno 24-oje vidurinėje mokykloje (dabar Kauno Jono ir Petro Vileišių pagrindinė mokykla).

1974–1978 studijavo tuometiniame Kauno Stepo Žuko taikomosios dailės technikume (dabar Kauno kolegijos Justino Vienožinskio menų fakultetas). Įsimintiniausi užsiėmimai vyko per pamokas, kurias vedė Andrikienė, Irena Kapočiūnienė, Anicetas Nemčinskas, Romualdas Stankevičius, Andrius Valius, Alfonsas Vilpišauskas. Tuo metu Technikume studijavo ir Vytautas Dubauskas, Henrikas Čerapas, Jonas Gasiūnas, Rimvidas Jankauskas-Kampas (1957–1993), Eimutis Markūnas, Ričardas Nemeikšis, Vytautas Tamoliūnas (1955–2009). Elena baigė meninio audimo specialybę su diplominiu darbu pintinių juostų kolekcija (vadovė Jadvyga Sičiūnaitė-Nikšienė). Tapybą atrado ir ją pasirinko savo kūrybinei veiklai studijų Technikume metu senajame Žaliakalnyje.

Pagal sovietinę užimtumo politiką Elena buvo paskirta dirbti į Kauno tekstilės ir galanterijos fabriką „Kaspinas" dailininke-išpildytoja. Gavusi iš „Kaspino" sutikimą ir leidimą iš Lietuvos SSR Lengvosios pramonės ministerijos neatidirbti fabrike privalomų trejų metų, ji 1978 rudenį pradėjo vadovauti Kauno J. Janonio popieriaus fabriko vaikų dailės būreliui.

1981–1989 studijavo tuometinio Lietuvos SSR valstybinio dailės instituto tapybos katedroje (dabar Vilniaus dailės akademija) pas Kęstutį Milkevičių (1953–2009), Kostą Dereškevičių, Joną Čeponį (1926–2003), Sofiją Veiverytę (1926–2009) ir Augustiną Savicką (1919–2012). Kartu tapybą studijavo Aušra Andziulytė, Aušra Barzdukaitė-Vaitkūnienė, H. Čarapas, Jonas Gasiūnas, R. Jankauskas-Kampas. Likus trims mėnesiams iki diplominio darbo gynimo 1988 buvo pašalinta iš VDI studentų už nusirašinėjimą per mokslinio komunizmo valstybinį egzaminą ir sovietiniam studentui nederantį elgesį. Po metų buvo leista grįžti į Institutą ir jį baigti; tuo metu mokslinio komunizmo disciplinos mokymo programoje jau nebebuvo. Elenos diplominis darbas – triptikas „Rugsėjis" (vadovas A. Savickas).

Iš karto po VDI baigimo Elena grįžo į Kauną 1989. Prievolė pagal valstybės nurodymą atidirbti konkrečioje įmonėje ar įstaigoje tais metais jau buvo panaikinta, ir tapytoja greta kūrybinio darbo pasirinko mokytojauti Keturmetėje vaikų dailės mokykloje (dabar Kauno Antano Martinaičio dailės mokykla), kuri vos prieš metus buvo persikėlus iš Aukštaičių gatvės Žaliakalnyje į erdvias patalpas šv. Gertrūdos gatvėje Senamiestyje. Nuo 1999 iki 2015 tapytoja dirbo A. Martinaičio dailės mokyklos direktoriaus pavaduotoja, nuo 2015 ten tęsia dailės pedagogo darbą.

Autorė savo savarankiškos tapytojos ir menininkės veiklos pradžią sieja su 1990, nors pirmoji paroda, kurioje jai teko dalyvauti ne kaip studentei, bet kaip menininkei buvo 1989 vykusi jaunųjų tapytojų darbų paroda Nacionalinio M. K. Čiurlionio dailės muziejaus Paveikslų galerijoje Kaune. 1990 Kauno menininkų namų ekspozicijų salėje įvyko pirmoji personalinė paroda emblematiniu pavadinimu „Tapyba". Tais pačiais metais tapytoja dalyvavo ir pirmoje savo grupinėje parodoje „Keturios", kurią suorganizavo ką tik įsiteigusi keturių moterų tapytojų grupė „Keturios" (Aušra Andziulytė, Elena Balsiukaitė-Brazdžiūnienė, Aušra Barzdukaitė-Vaitkūnienė ir Judita Budriūnaitė) menotyrininkės Rasos Andriušytės-Žukienės bute Kaune. Netrukus, 1991 ir 1992, autorės darbai buvo įtraukti į tarptautines grupines parodas Hamburge (Vokietija) ir Kopenhagoje (Danija). Paroda Kopenhagos „Galleri 2112" autorei buvo ir pirmoji kelionė į taip vadintą kapitalistinį užsienį, pirmoji galimybė pamatyti tokių tuo metu jau pripažintų meistrų kaip Georgo Baselitzo ar Anselmo Kieferio darbų originalus. Nuo 1990 autorė yra surengusi daugiau nei tris dešimtis personalinių parodų, dalyvavusi daugiau kaip 80 grupinių parodų Lietuvoje ir užsienyje.

Buvo 1990–2001 veikusios grupės „Keturios" (Aušra Andziulytė, Elena Balsiukaitė-Brazdžiūnienė, Aušra Barzdukaitė-Vaitkūnienė ir Judita Budriūnaitė) narė.

Nuo 1992 yra Lietuvos dailininkų sąjungos Kauno skyriaus narė.

Gyvena Vilijampolėje.

Apdovanojimai ir stipendijos
----------------------------

* 2015 – Kauno miesto savivaldybės 3-io laipsnio Santakos garbės ženklas.
* 2015 – Muziejininkų ir akademinių menotyrininkų diplomas už darbą „Asteroidas" parodoje „Geriausias metų kūrinys 2014", Nacionalinis M. K. Čiurlionio dailės muziejus, Paveikslų galerija.
* 2013 – Kauno miesto savivaldybės kultūros ir meno stipendija.
* 2013 – LR Kultūros ministerijos aukščiausiojo laipsnio valstybės stipendija.
* 2013 – Muziejininkų ir akademinių menotyrininkų diplomas ir kavinės „Skliautas" Archyvuota kopija 2013-05-20 iš Wayback Machine projekto. prizas už darbą „Tik niekam nesakyk" parodoje „Geriausias metų kūrinys 2012", Nacionalinis M. K. Čiurlionio dailės muziejus, Paveikslų galerija.
* 2007 – LR Kultūros ministerijos individuali stipendija.
* 2001 – LR Kultūros ministerijos aukščiausiojo laipsnio valstybės stipendija.
* 2000 – diplomas už geriausią tapybos darbą „Piemenėlis" parodoje „Geriausias metų kūrinys 1999", Nacionalinis M. K. Čiurlionio dailės muziejus, Paveikslų galerija.

Publikacijos
------------

* Elena Balsiukaitė-Brazdžiūnienė. Katalogas. Kaunas: Meno parkas, 2004. 26 p.

Kūriniai kolekcijose
--------------------

Elenos Balsiukaitės-Brazdžiūnienės darbų yra įsigiję Nacionalinis M. K. Čiurlionio dailės muziejus Archyvuota kopija 2013-03-14 iš Wayback Machine projekto. Modernaus meno centras, privatūs kolekcininkai Lietuvoje, Danijoje, Norvegijoje, Suomijoje ir Vokietijoje.

Personalinės parodos
--------------------

2015 - "Persona. Tapyba, fotografija", Kauno pedagogų kvalifikacijos centras, Kaunas.

2014 – „Varnų bažnyčia", galerija „Meno niša", Vilnius.

2014 – „Tapybos paroda", "Parko galerija", Kaunas.

2014 – „Aš esu daktaras Meilė„, parodų salės „Titanikas", Vilnius.

2013 – „Aš esu daktaras Meilė", Kauno paveikslų galerija, Kaunas.

2013 – „Tapyba", Kauno kolegijos Justino Vienožinskio menų fakulteto galerija Archyvuota kopija 2013-03-25 iš Wayback Machine projekto. Kaunas.

2011 – „Dedikacijos" Archyvuota kopija 2013-12-21 iš Wayback Machine projekto. galerija „Meno niša" Archyvuota kopija 2013-10-11 iš Wayback Machine projekto. Vilnius.

2010 – „Formalūs–neformalūs", A. Žmuidzinavičiaus kūrinių ir rinkinių muziejus, Kaunas.

2010 – „About Them", NBgallery, Roskildė, Danija.

2010 – Projekto „Apie juos" fotografijų paroda, Kauno kultūros ir meno dienos Porto mieste, Portugalija.

2010 – „P. S.", galerija „Suflerio būdelė", Kaunas.

2008 – „Apie juos", interaktyvus projektas, Parodų rūmai, Klaipėda.

2008 – „Paroda Nr. 20", galerija „Balta" Archyvuota kopija 2013-12-20 iš Wayback Machine projekto. Kaunas.

2007 – „Apie juos", interaktyvus projektas, galerija „Meno parkas"[neveikianti nuoroda], Kaunas.

2007 – Personalinė paroda, skirta galerijos „Meno parkas"[neveikianti nuoroda] 10-mečiui, galerija „Arka", Vilnius.

2006 – „XXL", Žemaitkiemio dvaras, Babtai.

2006 – „XXL", galerija „XX", Panevėžys.

2006 – Tapyba, Tartu, Estija.

2006 – „Vasaros sąsiuvinis", galerija „Sofa" Archyvuota kopija 2012-10-31 iš Wayback Machine projekto. Druskininkai.

2006 – „Susitikimas Nr.2", galerija „Baroti", Klaipėda.

2005 – „Minus 14" Archyvuota kopija 2013-12-21 iš Wayback Machine projekto. galerija „Meno niša" Archyvuota kopija 2013-10-11 iš Wayback Machine projekto. Vilnius.

2005 – „Apie tai", galerija „Meno parkas"[neveikianti nuoroda], Kaunas.

2003 – „D.S.", galerija „Kairė – Dešinė", Vilnius.

2003 – „Smėlio paveikslai", „Vėtrungių" galerija, Juodkrantė.

2002 – „Šančių grožybės", galerija „O11", Vilnius.

2002 – „Šančių grožybės ir kt.", galerija „Baroti", Klaipėda.

2001 – „Autorekonstrukcijos", Kauno paveikslų galerija.

1997 – „Dedikacijos", „Eglės" galerija, Kaunas.

1997 – Piešiniai, Kauno paveikslų galerija.

1994 – Tapybos ir grafikos paroda, galerija „AL", Kaunas.

1992 – „13 monotipijų", Kauno menininkų namai.

1990 – „Tapyba", Kauno menininkų namai.

Grupinės parodos
----------------

2015 - "Akių mankšta", V. Kudirkos viešosios bibliotekos Aušros skyrius, Žaliakalnio seniūnija, Kauno kolegijos Just.Vienožinskio menų fakultetas, Lietuvos Respublikos Seimas.

2015 - "Kelias ir šviesa", galerija "Parko galerija", Kaunas.

2015 - Tapybos festivalis „Kartos XY.Z?", Kauno paveikslų galerija, Kaunas.

2015 - Tarptautinė šiuolaikinio meno mugė ARTVILNIUS'13, Parodų centras LITEXPO, Vilnius.

2015 – „Geriausias metų kūrinys 2014", Kauno paveikslų galerija, Kaunas.

2014 – „NordArt 2014", parodų centras „Kunstwerk Carlshütte", Büdelsdorf, Vokietija.

2014 – „Spiečius", galerija „RA", Vilnius, Lietuva.

2014 – „Lietuviai ateina", galerija Salling, Roslev, Danija.

2013 – „Pirma", galerija „Meno forma", Kaunas.

2013 – Rusnės tapybos pleneras, Rusnė, Lietuva.

2013 – seminaras „Edvard Munch – patirtis, vizija ir kodas", Vilniaus dailės akademija, Vilnius.

2013 – „Geriausias metų kūrinys 2012„, Kauno paveikslų galerija, Kaunas.

2012 – „Duetai" (su Aušra Barzdukaite-Vaitkūniene), galerija „Aukso pjūvis", Kaunas.

2012 – Tarptautinė šiuolaikinio meno mugė ARTVILNIUS’12", Parodų centras LITEXPO, Vilnius.

2011 – „Rudens salonas", galerija „Meno parkas", Kaunas.

2011 – Tarptautinis meno festivalis „Kaunas mene/Institucijos. Menininkai. Projektai", interaktyvus projektas „Dialogai-2", galerija „Meno parkas", Kaunas.

2010 – Lietuvos menininkių paroda, Galerie Januare. V, Bochumas, Vokietija.

2010 – „Kaunas – šiapus tapybos", Klaipėdos parodų rūmai, Klaipėda.

2010 – Paroda, skirta Lietuvos nacionalinio dramos teatro 70-mečiui, LNDT, Vilnius.

2009 – Kauno meno bienalė „Textile’09", interaktyvus projektas „Mazgas", Kauno paveikslų galerija, Kaunas.

2009 – „Kaunas mene: Kontekstai", galerija „Meno parkas", Kaunas.

2009 – Tarptautinė šiuolaikinio meno mugė ARTVILNIUS’09", Parodų centras LITEXPO, Vilnius.

2008 – „Dvaro erdvė", Bikuškio dvaro tapytojų plenero paroda, Bikuškis.

2008 – „Red Lines 08", tarptautinis „Idias Emergentes" projektas, Portas, Portugalija.

2008 – „Kaunas: šiapus tapybos", galerija „Meno parkas", Kaunas.

2008 – „Kaunas mene: kontekstai", Ryšių istorijos muziejus, Kaunas.

2007 – „Geriausias metų kūrinys", Kauno paveikslų galerija, Kaunas.

2007 – „Raigardas", tapytojų plenero paroda, galerija „Arka", Vilnius.

2007 – „Šiuolaikinis menas iš Lietuvos", Thyssen Krup plieno gamyklos parodinės erdvės, Duisburgas, Vokietija.

2007 – „Dvaro erdvė", Bikuškio dvaro tapytojų plenero paroda, Bikuškis.

2007 – Tapybos bienalė „Nostalgija", „Linkime pasveikti", Parodų rūmai, Klaipėda.

2007 – „Menas + Menas bendrauti. Fotointencijos", Kauno paveikslų galerija, Kaunas.

2006 – „Dvaro erdvė", Bikuškio dvaro tapytojų pleneras, Bikuškis.

2006 – „Raigardas", tapytojų plenero paroda, K. Jonyno namai, Druskininkai.

2006 – „Neo popmenas lietuviškai", klubas „Intro", Vilnius.

2006 – „Ultima ratio", galerija „Meno parkas", Kaunas.

2006 – „15 × 15", Nimes, Prancūzija.

2006 – „Erdvių metafizika",Tbilisis, Gruzija.

2005 – „Atvirlaiškis", galerija „Meno parkas", Kaunas.

2005 – Šiaulių ir Kauno dailininkų paroda, Šiaulių dailės galerija.

2005 – „Portreto formate", XII tapybos pleneras, skirtas A. Samuoliui atminti, galerija „Meno parkas", Kaunas.

2005 – „Gyvoji grafika", tarptautinė akcija „Muziejų naktis", M.Žilinsko dailės galerija, Kaunas.

2005 – „Textile 05", M.Žilinsko dailės galerija, Kaunas.

2005 – „Lohn der Arbeit", Vakarų Reino Vestfalijos dailininkų sąjungos paroda, Hernas, Vokietija.

2004 – „Geriausias metų kūrinys 2003", Kauno paveikslų galerija, Kaunas.

2004 – „Nepakeliama realybė", galerija „Meno parkas", Kaunas.

2004 – Didžioji galerija naujoje Vilniaus savivaldybėje, Vilnius.

2004 – „Būk ramus„, grupės „Keturios" paroda, Kauno paveikslų galerija.

2004 – „Private view", tarptautinis menininkų simpoziumas „Hidden Dimensions", Westbury farm studios, Mylton Keinis, Anglija.

2004 – „Figūros ir portretai XI a.", projektas „Kaunas, Vilnius, Krokuva„, Rostworowskio galerija, Krokuva, Lenkija.

2004 – XII -oji Baltijos šalių tapybos trienalė „7 tapybos tiesos", Šiuolaikinio meno centras (ŠMC), Vilnius.

2003 – „Geriausias metų kūrinys„, Kauno paveikslų galerija.

2003 – „Menas + Menas bendrauti. Tapyba", Kauno paveikslų galerija.

2003 – „Objektas tapybai", X tarptautinis tapybos pleneras, skirtas A. Samuoliui atminti, galerija „Meno parkas", Kaunas.

2003 – „Kaunas, Vilnius, Krokuva", galerija „Arka„, Vilnius.

2003 – „Dipolis", Bikuškio dvaro tapytojų pleneras, Vilniaus rotušė.

2003 – „Tapyba šiandien„, galerija „Meno parkas", Kaunas.

2003 – „Koloristinė lietuvių tapyba" („Inspired Explosions"), Ditrichseno muziejus, Helsinkis, Suomija.

2003 – „Kolorizmas lietuvių tapyboje„, galerija „Maldis", Vilnius.

2002 – „Ars longa, vita brevis", galerija „Meno parkas", Kaunas.

2002 – „Tarp dviejų pasaulių„, Chapelle des Penitents, Aniane, Prancūzija.

2002 – „Takako Saito ir Lietuvos menininkai", Kauno paveikslų galerija.

2002 – „Pro šypsenas„, galerija „Arka", Vilnius.

2002 – Personalinis tapybos pleneras „Pavasaris Benediktinių gatvėje„. Kaunas.

2001 – „Tradicija ir ateitis", ŠMC, Vilnius.

2001 – „Autoportretas. Aš menininkas„, Dailininkų sąjungos galerija, Kaunas.

2001 – „Tradicija šiandien", Vasby Kunsthal, Vasby, Suomija.

2001 – „Ars Baltica„, Kapovogur muziejus, Kapovogors, Islandija.

2001 – „4 x 10", grupės „Keturios" paroda, Kauno paveikslų galerija.

2001 – „Fluxus-pašto menas„, Kauno paveikslų galerija.

2001 – Projektas „Kaunas-Krokuva", D.Rostworowskio galerija, Krokuva, Lenkija.

2000 – Tarptautinė menininko knygos bienalė, „Apokalipsė", galerija „Arka", Vilnius.

2000 – „Paskutinis XX a. haiku„, Dailininkų sąjungos galerija, Kaunas.

1999 – Kauno menininkų paroda, galerija „Huset AESNAES", Danija.

1999 – „Geriausias metų kūrinys 1998„, Kauno paveikslų galerija.

1998 – „Mintis, informacija, civilizacija", Kauno paveikslų galerija.

1998 – „Tas pats, pats tas„, Kauno paveikslų galerija.

1998 – „Šiuolaikinė dailė iš Kauno: Lūžio karta", Galerija „Fjosangersamlingene„, Bergenas, Norvegija.

1998 – „Tobulas paveikslas", Lietuvos menininkų namai, Vilnius.

1997 – „Europos tiltai", galerija „Zameček", Pšibramas, Čekija.

1997 – „Mėlyna„, „Eglės" galerija, Kaunas.

1996 – „2,5 litrai oro„, grupės „Keturios" paroda, Kauno paveikslų galerija.

1996 – „9 iš Lietuvos", galerija „2112", Kopenhaga, Danija.

1996 – III-sis Tarptautinis tapytojų pleneras, skirtas A.Samuoliui atminti, Kauno dailininkų sąjungos galerija, Kaunas.

1995 – „Lietuvos dailė 95", ŠMC, Vilnius.

1995 – „Figūra", grupės „Keturios" paroda, Kauno paveikslų galerija.

1995 – „Figūra", grupės „Keturios" paroda, Menininkų namai, Vilnius.

1994 – „9 iš Lietuvos", galerija „2112", Kopenhaga, Danija.

1993 – Grupės „Keturios" paroda, Kauno paveikslų galerija.

1993 – „Kontekstas", Šv. Jurgio bažnyčia, Kaunas.

1993 – Respublikinė vaizduojamosios dailės paroda, ŠMC, Vilnius.

1992 – „9 iš Lietuvos", galerija „2112", Kopenhaga, Danija.

1991 – „Menas kalėjime", galerija „Menas", Hamburgas, Vokietija.

1990 – Grupės „Keturios" paroda, Rasos Andriušytės butas, Kaunas.

Nuorodos
--------

Elenos Balsiukaitės-Brazdžiūnienės tinklapis.

Elena Balsiukaitė-Brazdžiūnienė socialiniame tinkle „Facebook".

Elenos Balsiukaitės-Brazdžiūnienės video kanalas tinklalapyje „YouTube".

Elenos Balsiukaitės-Brazdžiūnienės ir Nomedos Repšytės pokalbis „Kad taptume vieni kitiems įdomūs" laikraštyje „Nemunas" Archyvuota kopija 2015-04-13 iš Wayback Machine projekto. 2015 m. balandžio 2 d.

Elenos Balsiukaitės-Brazdžiūnienė tapybos darbų reprodukcijos žurnale „ArtAscent", 2015 m. vasaris.

Elenos Balsiukaitės-Brazdžiūnienės ir Dario Rutigliani pokalbis, 2014 m. liepa.

Ritos Mikučionytės straipsnis „Iškalbinga siena", 2014 m. balandžio 11 d.

Elenos Balsiukaitės-Brazdžiūnienės ir Jurgitos Kotrynos Ogulevičiūtės pokalbis „Tik meilė pajėgi mus išnešti į kitą krantą", 2014 m. balandžio 5 d.

Gintarės Čiulaidaitės straipsnis „Šeimos dailininkų parodos po vienu stogų"[neveikianti nuoroda], 2013 m. birželio 18 d.

Elenos Balsiukaitės-Brazdžiūnienės ir Nomedos Repšytės pokalbis „Apie tapybą, rugpjūčio vakarą ir kitus motyvus"[neveikianti nuoroda], 2013 m.

Elena Balsiukaitė-Brazdžiūnienė LRT laidoje „Septynios Kauno dienos" Archyvuota kopija 2016-03-05 iš Wayback Machine projekto. 2013 m. kovo 23 d.

Kristinos Budrytės-Genevičės straipsnis „Elena Balsiukaitė-Brazdžiūnienė: visos įmanomos versijos" Archyvuota kopija 2013-12-20 iš Wayback Machine projekto. 2012 m.

Kristinos Budrytės-Genevičės straipsnis „Ne tik tapyba" Archyvuota kopija 2013-12-20 iš Wayback Machine projekto. 2012 m.

Elenos Balsiukaitės-Brazdžiūnienės ir Rasos Andriušytės-Žukienės pokalbis Tarptautinėje šiuolaikinio meno mugėje „Vilnius Art '12", 2012 m.

Vido Poškaus straipsnis „Poilsiaujantis ekspresionizmas", 2011 m.

Elenos Balsiukaitės-Brazdžiūnienės ir Ramintos Jurėnaitės pokalbis Modernaus meno centre, 2010 m.

Elenos Balsiukaitės-Brazdžiūnienės ir Audronės Jablonskienės pokalbis „Elena Balsiukaitė: vilkės strategija", 2010 m.

Vaidos Milkovos straipsnis „E. Balsiukaitės drobės – kaip minčių koliažai" , 2010 m.

Elenos Balsiukaitės-Brazdžiūnienės ir Akvilės Žilionytės pokalbis „Sveiki atvykę į JŲ, paauglių, teritoriją" apie Elenos Balsiukaitės-Barzdžiūnienės parodą „Apie juos", 2009 m.